Браўншвайг

**Браўншвайг** () — буйны горад у Паўночнай Германіі на паўднёвым усходзе федэральнай зямлі Ніжняя Саксонія. Прыкладна 240 000 жыхароў, з’яўляецца другім па велічыні горадам Ніжняй Саксоніі.

## Геаграфія 
Браўншвайг знаходзіцца ў паўночнай частцы Германіі, паміж паўночнай мяжой горнага масіва Гарц і пераходам да Паўночна-Германскай нізіны. Праз горад працякае рака Окер. На поўдні ўстаноўлена плаціна, такім чынам Окер акружае цэнтр горада з заходняга і ўсходняга бакоў (гэта было зроблена ў Сярэднія вякі для лепшай абароны горада) і затым аб’ядноўваецца ў адзін паток у паўднёва-заходняй частцы горада.

Плошча горада на 2006 год — 192 км², акружаная гарадской мяжой працягласцю 98 км. Сярэдняя вышыня над узроўнем мора — 75 м. Цэнтр горада размяшчаецца на вышыні прыкладна 70 метраў над узроўнем мора; найвышэйшы пункт — Гейтэльдэр Берг (111 м).

Бліжэйшыя буйныя гарады: Вольфсбург, 35 км на паўночны ўсход, Гановер, 65 км на захад, Магдэбург, 90 км на ўсход, і Гётынген, 110 км на паўднёвы захад ад Браўншвайга.

## Гісторыя 
Упершыню згадваецца ў 1031 годзе; у 1227 годзе атрымаў гарадскія правы. З 1235 годзе, пасля распаду герцагства Саксонія, увайшоў у склад герцагства Браўншвайг-Люнебург. У XIII—XIV стст. быў буйным гандлёва-рамесным цэнтрам, уваходзіў у саюз ганзейскіх гарадоў. У 1753—1807 сталіца герцагства Браўншвайг-Вольфенбютэль. У 1806 годзе быў заняты французскімі войскамі Напалеона Банапарта, у 1807 годзе ўключаны ў склад каралеўства Вестфалія. Пасля завяршэння войнаў з напалеонаўскай Францыяй сталіца герцагства Браўншвайг (1813—1918). Пасля франка-прускай вайны 1870—1871 гадоў увайшоў у склад Германскай імперыі.

## Культура 
Тэхнічны ўніверсітэт (1745), Вышэйшая дзяржаўная школа выяўленчых мастацтваў, Федэральны цэнтр фізіка-тэхнічных даследаванняў, Федэральны цэнтр біялагічых даследаванняў у галіне сельскай гаспадаркі, , а таксама шматлікія спецыялізаваныя навучальныя ўстановы і даследчыя інстытуты, якія абслугоўваюць патрэбнасці германскай эканомікі.  (1690) працуе на 3 пляцоўках: Нацыянальны тэатр, Малы тэатр, Тэатр для дзяцей і моладзі; лялечны тэатр. Праводзяцца міжнародныя фестывалі — тэатральны і танца.

## Эканоміка 
У структуры эканомікі Браўншвайг дамінуе сфера паслуг. Вядучая галіна прамысловасці — машынабудаванне; яго асноўныя кірункі — аўтабудаванне (буйны завод «Фольксваген АГ», спецыялізаваныя прадпрыемствы, якія выпускаюць цяжкія грузавікі), вытворчасць офіснага абсталявання і абсталявання для харчовай прамысловасці, электратэхніка і электроніка, дакладная механіка і оптыка. Развіты таксама тэкстыльная і харчовая (цукровая, плодакансервавая) прамысловасць. Вытворчасць музычных інструментаў.

## Гарады-пабрацімы 
*  Бандунг
*  Нім
*  Бат
*  Сус
*  Кір’ят-Цівон
*  Магдэбург
*  Казань
*  Омаха
*  Чжухай

## Вядомыя ўраджэнцы 
* Герд Вінер, нямецкі мастак
* Карл Фрыдрых Гаус
* Леа фон Кёніг

## Галерэя 

Image:Braunschweig_HBf.jpg| Вакзал 
Image:Obelisk_Braunschweig.jpg| Абеліск на плошчы Лёвенвал
Image:VW_Halle_Braunschweig.jpg| Арэна "Фольксваген-Хале" 
Image:Sparkasse_Braunschweig.jpg| Банк (былы будынак вакзала) 
Image:Postamt_Braunschweig.jpg| Паштамт
Image:Kohlmarkt_Braunschweig.jpg| Плошча Кольмаркт
Image:Gewandhaus_Braunschweig.jpg| Дом краўцоў
Image:Altstadtrathaus_Braunschweig.jpg| Старая ратуша
Image:St_Martini_Braunschweig.jpg| Царква Св. Марціна
Image:Till_Eulenspiegel_Braunschweig.jpg| Тыль Уленшпігель (згодна з паданнем, нарадзіўся пад Браўншвайгам)
Image:Petrikirche_Braunschweig.jpg| Царква Св. Пятра
Image:Kathedrale_Braunschweig.jpg| Сабор Св. Уласія 
Image:Burg_Dankwarderode_Braunschweig.jpg| Замак Данквардэродэ
Image:Street_Braunschweig.jpg| Вуліца ў Браўншвайгу
Image:Das_Neustadtrathaus_Braunschweig.jpg| Новая ратуша 
Image:St_Katharinen_Braunschweig.jpg| Царква Св. Кацярыны 
Image:Gauss_Denkmal_Braunschweig.jpg| Помнік Карлу Фрыдрыху Гаўсу 
Image:Das_Staatstheater_Braunschweig.jpg| Тэатр
Image:Herzog_Anton_Ulrich-Museum_Braunschweig.jpg| Музей герцага Антона Ульрыха 
Image:Magnikirche_Braunschweig.jpg| Царква Св. Магнуса
Image:Braunschweiger_Schloss.jpg| Браўншвайгскі палац (зараз гандлёвы цэнтр) з буйнейшай у Еўропе квадрыгай 
Image:Happy_RIZZI_House_Braunschweig.jpg| Happy RIZZI House 
Image:Aegidienkirche_Braunschweig.jpg| Фарны касцёл Св. Эгідзія
Image:Fluss_Oker_Braunschweig.jpg| Рака Окер

## Спасылкі 
* 

Катэгорыя:Гарады Ніжняй Саксоніі